पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री की घोषणा के अनुसार कलेक्टर ने बताया कि सवाईमाधोपुर और गंगापुर सिटी में 100-100 तथा बामनवास में 50 सिलेंडर प्रति दिन उत्पादन क्षमता के ऑक्सीजन उत्पादन प्लांट लगेंगे। इनसे सवाई माधोपुर एवं गंगापुर में दोनों जगह प्रति घंटा 30-30 क्यूबिक मीटर ऑक्सीजन उत्पादन होगा। वहीं बामनवास में 15 क्यूबिक मीटर ऑक्सीजन प्रतिघंटा उत्पादन हो सकेगा। संबंधित नगरीय निकाय ऑक्सीजन प्लांट की निर्माण एजेंसी होंगी। 2 माह के भीतर ये प्लांट कार्यशील हो जाएंगे। उन्होंने बताया कि कलेक्टर राजेन्द्र किशन ने बताया कि कोविड-19 के बढ़ते संक्रमण को देखते हुए प्रदेश के 59 शहरी निकायों में स्थित राजकीय चिकित्सालयों में 50 सिलेंडर से 2000 सिलेंडर प्रतिदिन क्षमता के ऑक्सीजन प्लांट लगाने की मुख्यमंत्री अशोक गहलोत ने स्वीकृति जारी कर दी है।
इन प्लाटों का प्रतिदिन उत्पादन 120 मीट्रिक टन लिक्विड मेडिकल ऑक्सीजन के बराबर होगा, प्लांटों से प्रतिदिन 12 हजार सिलेंडर भरे जा सकेंगे जो कि 6 हजार बेड के लिए पर्याप्त होंगे। इसी प्रकार उत्पादित ऑक्सीजन पाइपलाइन के जरिए 75 सौ बैड को उपलब्ध कराई जा सकेगी। ऑक्सीजन प्लांट लगाने के लिए संपूर्ण प्रक्रिया के लिए 9 वरिष्ठ अधिकारियों की उच्च स्तरीय समिति का गठन किया गया है। यह समिति प्रदेश के राजकीय चिकित्सालयों में अलग-अलग क्षमता के ऑक्सीजन प्लांट लगाने के लिए निर्धारित तकनीकी मापदण्ड, तकनीक का निर्धारण करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn